Կատերինա Կուխար

250px|մինի
**Կատերինա Իգորևնա Կուխար** (. ), բալետի ուկրաինացի պրիմա պարուհի, Ուկրաինայի  վաստակավոր արտիստուհի (2012), Ուկրաինայի ժողովրդական արտիստուհի (2018):

## Կենսագրություն
Կատերինա Կուխարը ծնվել է 1982 թվականի հունվարի 18-ին Կիևում։

5 տարեկան է եղել, երբ ընդունվել է մարմնամարզության խմբակ, որն այդ ժամանակ արդեն կազմավորվել էր պիոներների պալատում: Կարճ ժամանակ անց սկսել է հաճախել բալետի խմբակի պարապմունքներին:

1992 թվականին ընդունվել է Կիևի պետական պարարվեստի դպրոց (ԽՍՀՄ ժողովրդական արտիստ Տատյանա Տայակինայի դասարան): Ընդամենը 2 տարի անց նա արժանացել է դիպլոմի՝ իր կատարումներով աչքի ընկնելով «Մենք բոլորս քո զավակներն ենք, Ուկրաինա» ժողովրդական արվեստի համաուկրաինական 2-րդ փառատոնում։

1997 թվականին մասնակցել է Prix de Lausanne մրցույթին (Լոզան, Շվեյցարիա) և ստացել այնտեղ ստաժավորվելու հրավեր։

16 տարեկանում իր նորամուտն է կատարել պրոֆեսիոնալ բեմում՝ Ճապոնիայի *Բունկա Կայկան* թատրոնում հանդես գալով Մաշայի դերում «Շչելկունչիկ» բալետում։ Դերը երիտասարդ պարուհուն վստահել էր Վալերի Պետրովիչ Կովտունը, ով այդ ժամանակ աշխատում էր Ճապոնիայում։

1999 թվականին Կատերինան էքստեռն կարգով, գերազանցությամբ և կարմիր դիպլոմով ավարտել է պարարվեստի ուսումնարանը։

Նրա՝ որպես արտիստուհու ձևավորմանը մասնակցել են մանկավարժ արվեստագետներ՝ Ուկրաինայի և ԽՍՀՄ ժողովրդական արտիստներ Վալերիյ Կովտունը, Լյուդմիլա Սմորգաչևան, Նիկոլայ Պրյադչենկոն, Էլեոնորա Ստեբլյակը, Ռաիսա Խիլկոն, Էլվիրա Տարասովան և Ռեջեփմիրատ Աբդիևը:

Պարարվեստի ուսումնարանի նորավարտուհին աշխատանքի հրավերներ է ստացել Մադրիդի թագավորական թատրոնից, Ճապոնիայի ազգային բալետից, բայց նախընտրել է ընդունել Ուկրաինայի ազգային օպերայի հրավերը, որտեղ 1999 թվականից հանդես է գալիս գլխավոր դերերով։ Նա, ի թիվս այլոց, մի շարք հյուրախաղերի է մասնակցել Եվրոպայում, Կանադայում, ԱՄՆ-ում, Ճապոնիայում, Հարավային Կորեայում և Չինաստանում: Բալետի միջազգային մրցույթների և փառատոների ժյուրիի անդամ է, ինչպես նաև միջազգային պարուսույց է։

Տարբեր ժամանակներում որպես Կուխարի պարընկերներ հանդես են եկել Ալեքսանդր Ստոյանովը, Լեոնիդ Սարաֆանովը, Ջոզեֆ Գետտին, Բախտիյար Ադամժանը, Էրիս Նեժան, փարիզյան Opéra Garnier-ի մենապարող Քեր  Ժերեմի-Լուն (Quer Jérémy-Loup), Կլաուդիո  Կավիելլոն («Լա Սկալա» թատրոնից):

2020 թվականին Կատերինա Կուխարը նշանակվել է Կիևի բալետի պետական քոլեջի (նախկին անվանումը՝ Կիևի պետական խորեոգրաֆիկ ուսումնարան) տնօրեն:

2016 թվականին արտիստուհին պարգևատրվել է Իշխանուհի Օլգայի 3-րդ աստիճանի շքանշանով: Հաջորդ տարում արժանացել է «Ուկրաինայի հպարտություն» պարգևի: 2019 թվականին հռչակվել է «Տարվա մարդ» և ստացել «Ուկրաինացիների կուռք» մրցանակ:

## Ծանոթագրություններ

## Գրականություն
* Почесні імена України — еліта держави : довідково-бібліографічне видання / авт. упоряд. Я. Білейчук. — Київ : Логос Україна, 2013. — Т. 2. — 327 с.

## Արտաքին հղումներ
* Официальная страница в Facebook
* Официальная страниц в Instagram
* Профиль Екатерины Кухар на сайте Национальной оперы Украины
* Екатерина Кухар для журнала Viva
* Екатерина Кухар и Александр Стоянов в гостях на передаче «Сніданок з 1+1»
* На вопросы читателей АиФ.ua ответили заслуженная артистка Украины, Прима-балерина Национальной оперы Украины Екатерина Кухар и Премьер Александр Стоянов
* Статья на портале Bigmir.net «Репетиция балета Ромео и Джульетта»
* «Светские хроники». Телеканал 1+1. Вива бал. Екатерина Кухар
* Vogue! Дизайнерские костюмы для Екатерины Кухар и Александра Стоянова
* Viva! Прима-балерина поразила всех своим откровенным нарядом на красной дорожке
* Екатерина Кухар в газете «Сегодня»
*https://liza.ua/stars/biografii/ekaterina-kuhar-biografiya-karera-i-lichnaya-zhizn/
* Балерина Екатерина Кухар — о „Спящей красавице“ и ответственности // *[[Vogue|VOGUE]]*, 22 ноября 2018

Կատեգորիա:1982 ծնունդներ
Կատեգորիա:21-րդ դարի դերասանուհիներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Կիև քաղաքում ծնվածներ
Կատեգորիա:Հունվարի 18 ծնունդներ
Կատեգորիա:Ուկրաինայի ժողովրդական արտիստներ
Կատեգորիա:Ուկրաինայի վաստակավոր արտիստներ